JUTHA เผยบริษัทไม่กระทบกับต้นทุนที่พุ่ง
เหตุบริษัทงดเดินเรือเอง หันไปให้เช่าและรับบริหารจัดการเดินเรือมากขึ้น ส่วนกรณีตะวันออกกลางกระทบแค่ทางอ้อม
3 มี.ค. 2554

เหตุบริษัทงดเดินเรือเอง หันไปให้เช่าและรับบริหารจัดการเดินเรือมากขึ้น ส่วนกรณีตะวันออกกลางกระทบแค่ทางอ้อม
นายชเนศร์ เพ็ญชาติ กรรมการผู้จัดการ บริษัท จุฑานาวี (JUTHA) เปิดเผยว่า บริษัทจะไม่ได้รับผลกระทบกับภาวะต้นทุนน้ำมันหรือดอกเบี้ยที่เพิ่มขึ้น เนื่องจากบริษัทได้มีการปรับตัวตั้งแต่ธุรกิจเดินเรืออยู่ในช่วงขาลงมาตั้งแต่ปีก่อน ด้วยการไม่เดินเรือสินค้าเอง และหันไปให้เช่าเรือมากขึ้น พร้อมทั้งเริ่มรับการบริหารจัดการเดินเรือให้มากขึ้น



ชเนศร์
ทั้งนี้ ปี 2554 บริษัทจะมีเรือที่รับจ้างบริหารจัดการเดินเรือเป็น 14 ลำ  เทียบกับปีก่อนที่ 11 ลำ โดยที่เพิ่มขึ้น 3 ลำ เพิ่งมีการเซ็นสัญญาไปเมื่อต้นปี ขณะที่เรือบริษัทยังคงให้เช่าเพื่อการขนส่งเช่นเดิมที่ 5 ลำ 
“ต้นทุนน้ำมันที่เพิ่มขึ้นบริษัทจะไม่ได้รับผลกระทบ เพราะผู้เช่าเรือจะเป็นผู้ได้รับผลกระทบโดยตรง ขณะที่การรับจ้างบริหารเรือบริษัทจะรับเป็นรายได้ที่มีการกำหนดราคาไว้ล่วงหน้าแล้ง เรื่องน้ำมันผู้เดินเรือเป็นผู้รับค่ามใช้จ่ายไป”
อย่างไรก็ดี คาดว่า รายได้จากการให้เช่าเรือปีนี้ประมาณ 400 ล้านบาท ซึ่งสูงกว่าปีก่อนเล็กน้อยที่ทำได้ 378 ล้านบาท ขณะที่รายได้จากการรับบริหารเรือคาดว่าจะเพิ่มขึ้นได้เป็น 40 ล้านบาท จากปีก่อนทำได้ 28 ล้านบาท 
กรรมการผู้จัดการ กล่าวต่อว่า กรณีปัญหาตะวันออกลางและความต้องการสินค้าของจีนที่ลดลง ส่งผลกระทบกับบริษัททางอ้อมที่อาจทำให้การฟื้นตัวของอุตสาหกรรมการเดินเรือฟื้นตัวได้ช้าลงได้ ส่วนผลกระทบโดยตรงอาจกระทบกับที่ลูกค้าอาจขอปรับค่าเช่าเรือลดลง ซึ่งตอนนี้ยังไม่มีสัญญาณจากลูกค้าแต่อย่างใด